রাজ কুমার গুপ্ত পরিচালিত পরবর্তী থ্রিলারে মুখ্য ভূমিকায় অভিনয় করবেন রাজকুমার রাও। আগামী এপ্রিলেই শুরু হবে ছবির শ্যুটিং। ‘আমির’, ‘নো ওয়ান কিলড্‌ জেসিকা’র মতো থ্রিলার বানানোর পর ২০১৩ সালে রাজ তৈরি করেছিলেন কমেডি ‘ঘনচক্কর’। তবে থ্রিলার জঁরই তাঁর বেশি পছন্দের। তাই সেখানেই ফিরলেন। সত্যি ঘটনার আধারেই লেখা হয়েছে ছবির চিত্রনাট্য। মূলত মুম্বই এবং দুবাইয়ে শ্যুটিং করা হবে। ছবির নাম এবং বাকি কাস্ট সম্বন্ধে এখনই কিছু জানা যাচ্ছে না।